ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1947/96 υποβολή: Hiltrud Breyer (V) προς το (17 Iουλίου 1996)

Θέμα: Σπογγώδης εγκεφαλοπάθεια των βοοειδών

1. Αληθεύει ότι η απόφαση για τη χαλάρωση της απαγόρευσης των εξαγωγών βασίζεται σε μη ανεξάρτητη μελέτη της βιομηχανίας ζελατίνης;

2. Ποιός εκπόνησε τη μελέτη;

3. Ποιός την χρηματοδότησε;

4. Κατά την άποψη του Συμβουλίου δεν συνιστά σκάνδαλο το γεγονός ότι μια μελέτη, η οποία χρηματοδοτήθηκε προφανώς από τη βιομηχανία διότι εξυπηρετούσε τα συμφέροντά της, χρησιμοποιήθηκε ως θεμέλιο για τη χαλάρωση της απαγόρευσης των εξαγωγών χωρίς να ληφθούν υπόψη οι σημαντικές επιπτώσεις στην υγεία;

Κοινή Απάντηση στις γραπτές ερωτήσεις Ε-1928/96, Ε-1947/96 και Ε-1949/96 (17 Ιανουαρίου 1997)

Οι ερωτήσεις των αξιότιμων βουλευτών αφορούν την απόφαση 96/362/ΕΚ της Επιτροπής, της 11ης Ιουνίου 1996 ((ΕΕ L 139 της 12.6.1996, σελ. 17. )).

Αυτή η απόφαση εκδόθηκε τελικώς από την Επιτροπή κατόπιν μιας διαδικασίας «επιτροπολογίας ΙΙΙ Β», όπως προβλέπεται στο άρθρο 18 της οδηγίας 89/662/ΕΟΚ ((ΕΕ L 395 της 30.12. 1989, σελ. 13. )).

Σύμφωνα με την ανωτέρω διαδικασία, η Επιτροπή υπέβαλε στην Μόνιμη Κτηνιατρική ΕΠιτροπή σχέδιο μέτρων. Επειδή δεν συγκεντρώθηκε ειδική πλειοψηφία στο πλαίσιο αυτής της επιτροπής, στις 23 Μαϊου 1996 η Επιτροπή υπέβαλε το σχέδιο στο Συμβούλιο το οποίο έπρεπε να αποφασίσει εντός προθεσμίας 15 ημερών.

Κατα τη σύνοδο που πραγματοποίησε στις 3 και 4 Ιουνίου 1996, το Συμβούλιο, προέβη σε ψηφοφορία επί του σχεδίου απόφασης που υπέβαλε η Επιτροπή. Το Συμβούλιο δεν συγκέντρωσε ειδική πλειοψηφία υπέρ του σχεδίου της Επιτροπής και σημείωσε ότι δεν υπήρχε απλή πλειοψηφία κατά αυτών των μέτρων.

Ως εκ τούτου, στις 11 Ιουνίου 1996, το σχέδιο θεσπίστηκε από την ΕΠιτροπή όπως πεοβλέπεται στη διαδικασία.

Επομένως όλες οι ερωτήσεις που αφορούν την ουσία αυτής της απόφασης, συμπεριλαμβανομένης της επιστημονικής βάσης και των γλωσσικων αποδόσεών της, πρέπει να απευθύνονται στην ΕΠιτροπή. Τα θέματα που αφορούν της χρηματοδοτικές πτυχές εναπόκεινται στην αρμόδια για τον προϋπολογισμό αρχή.

Εξάλλου, η ανάθεση εκτελεστικών αρμοδιοτήτων στην Επιτροπή στον τομέα της δημόσιας υγείας υπόκειται στις εκ των προτέρων επιστημονικές γνωμοδοτήσεις της αρμόδιας επιστημονικής επιτροπής.
ΓΡΑΠΤΗ ΕΡΩΤΗΣΗ P-3437/96 υποβολή: Rinaldo Bontempi (PSE) προς την Επιτροπή (27 Νοεμβρίου 1996)

Θέμα: Μόνιμοι υπάλληλοι απασχολημένοι καταχραστικά και/ή καθ' υπέρβασην στην επιτροπή του προσωπικού της Επιτροπής

Στο πλαίσιο του κοινωνικού διαλόγου που έχει καθιερωθεί με τα συνδικάτα των μονίμων υπαλλήλων, η Επιτροπή παρέχει ορισμένες διευκολύνσεις στα εκλεγμένα μέλη της επιτροπής του προσωπικού.

Ειδικότερα, ορισμένα εκλεγμένα μέλη είναι αποσπασμένα στην επιτροπή του προσωπικού και/ή στα τυπικά της τμήματα.

Μπορεί άραγε η Επιτροπή να αναφέρει επακριβώς πόσοι μόνιμοι υπάλληλοι είναι επί του παρόντος αποσπασμένοι στην επιτροπή του προσωπικού και/ή πόσοι σε κάθε ένα από τα τοπικά της τμήματα;

Μπορεί η Επιτροπή να αναφέρει επακριβώς πόσοι μόνιμοι υπάλληλοι, μολονότι, έχει ήδη λήξει η θητεία τους στην επιτροπή του προσωπικού και/ή στα τοπικά της τμήματα, τελούν εν αναμονή για την ανάληψη νέων καθηκόντων στις υπηρεσίες της; Πόσο καιρό διαρκεί αυτή η αναμονή και για ποιο λόγο τα εν λόγω άτομα δεν επιστρέφουν στις υπηρεσίες τους όταν η Επιτροπή, κάθε φορά που συζητείται ο προϋπολογισμός, απαιτεί τη δημιουργία νέων θέσεων εργασίας;

Μπορεί η Επιτροπή να διευκρινίσει για ποιούς λόγους προήγαγε, ακόμη και σε διευθυντικές θέσεις, υπαλλήλους που τελούν υπό καθεστώς καταχρηστικής απόσπασης (μολονότι μη εκλεγμένοι πλέον στην επιτροπή του προσωπικού) επί μακρά χρονικά διαστήματα;

Απάντηση του κ. Liikanen εξ ονόματος της Επιτροπής (20 Δεκεμβρίου 1996)

Για να διευκολύνει τη λειτουργία της εκπροσώπησης του προσωπικού και την εκτέλεση των καθηκόντων που της έχουν ανατεθεί, η Επιτροπή θέτει στη διάθεση των τοπικών τμημάτων της επιτροπής προσωπικού και της κεντρικής επιτροπής προσωπικού έναν ορισμένο αριθμό υπαλλήλων. Ο αριθμός τους ποικίλλει σε συνάρτηση με τον τόπο διορισμού και τον αριθμό των υπαλλήλων και του λοιπού προσωπικού που εκπροσωπούνται.

Είναι «αποσπασμένοι»:

- στην κεντρική επιτροπή: ο πρόεδρος (1), οι αντιπρόεδροι (6), ο γραμματέας (1) και οι εκπρόσωποι του προσωπικού που είναι τοποθετημένο εκτός Κοινότητας (2) 7

- στο τοπικό τμήμα Βρυξελλών: ο πρόεδρος (1), οι αντιπρόεδροι (3) και ο γραμματέας (1) 7

- στο τοπικό τμήμα Λουξεμβούργου: ο πρόεδρος (1), ο αντιπρόεδρος (1) και ο γραμματέας (1) 7

- στο τοπικό τμήμα Ispra: ο πρόεδρος (1), ο αντιπρόεδρος (1) για το μισό του χρόνου εργασίας τους και ο γραμματέας (1) με καθεστώς πλήρους απασχόλησης.

Όλοι οι υπάλληλοι, των οποίων η θητεία ως προέδρου, αντιπροέδρου ή γραμματέα τοπικού τμήματος της επιτροπής προσωπικού ή της κεντρικής επιτροπής προσωπικού έχει λήξει, επέστρεψαν στη γενική διεύθυνση από την οποία προέρχονται.

Όσον αφορά τις προαγωγές των εκπροσώπων του προσωπικού, η Επιτροπή τονίζει ότι αυτές πραγματοποιούνται με βάση τα ίδια κριτήρια που εφαρμόζονται στο σύνολο του προσωπικού.
ΓΡΑΠΤΗ ΕΡΩΤΗΣΗ E-3271/96 υποβολή: Josι Garcνa-Margallo y Marfil (PPE) προς την Επιτροπή (5 Δεκεμβρίου 1996)

Θέμα: Προσωρινός Δείκτης Τιμών Καταναλωτή

Τα μέσα ενημέρωσης απηχούν, με διαρκώς μεγαλύτερη ένταση, τις δυσχέρειες που αντιμετωπίζονται για την εξεύρεση γενικώς αποδεκτών στατιστικών μετρήσεων.

Η Επιτροπή αξιολογεί τη σύγκλιση των τιμών, με τη χρήση του λεγόμενου προσωρινού Δείκτη Τιμών Καταναλωτή. Συμπίπτει ή διαφέρει ο δείκτης αυτός από το Δείκτη Τιμών Καταναλωτή που χρησιμοποιούν οι Κάτω Χώρες;

Κοινή απάντηση του κ. de Silguy εξ ονόματος της Επιτροπής στις γραπτές ερωτήσεις E-3259/96, E-3260/96, E-3261/96, E-3262/96, E-3263/96, E-3264/96, E-3265/96, E-3266/96, E-3267/96, E-3268/96, E-3269/96, E-3270/96, E-3271/96, E-3272/96, E-3273/96 και E-3274/96 (21 Ιανουαρίου 1997)

Σύμφωνα με το πρωτόκολλο αριθ. 6 σχετικά με τα κριτήρια σύγκλισης που προβλέπονται στο άρθρο 109 Ι της Συνθήκης ΕΚ «Ο πληθωρισμός θα πρέπει να μετράται μέσω του δείκτη τιμών καταναλωτή με συγκρίσιμη βάση, λαμβάνοντας υπόψη εθνικές διαφορές.» Η απαίτηση αυτή αντιμετωπίζεται τη στιγμή αυτή μέσω μιας διαδικασίας αναγνώρισης που βασίζεται στους εθνικούς δείκτες τιμών κατανάλωσης (ΔΚΤ).

Σύμφωνα με τον Κανονισμό του Συμβουλίου Αριθ. 2494/95 περί εναρμονισμένων δεικτών τιμών καταναλωτή (για τη θέσπιση εναρμονισμένων δεικτών τιμών καταναλωτή (ΕνΔΤΚ) ((ΕΕ αριθ. L 257, 27.10.1995. )) η εναρμόνιση θα πρέπει να θεωρηθεί ως μία βαθμιαία προσέγγιση σε δύο φάσεις. Με τη φάση 1, θεσπίστηκε το Φεβρουάριο του 1996, ένα σύνολο προσωρινών δεικτών τιμών καταναλωτή (ΠΔΤΚ). Οι ΠΔΤΚ είναι ουσιαστικά οι εθνικοί ΔΤΚ με την κάλυψη αγαθών και υπηρεσιών, διορθωμένοι ώστε να μειώνεται η μη συγκρισιμότητα, ιδίως εξαιρώντας ορισμένες μη αγοραίες υπηρεσίες, όπως, η υγεία, η εκπαίδευση και η ιδιοκατοίκηση.

Οι εθνικοί ΔΤΚ μπορούν έτσι να θεωρηθούν ότι συμπίπτουν με τους αντίστοιχους ΠΔΤΚ, σε ό,τι αφορά τις μεθόδους, τις έννοιες και τους ορισμούς, πέραν της κάλυψης αγαθών και υπηρεσιών. Αριθμητικά, οι δείκτες διαφέρουν ως αποτέλεσμα των διαφορών αυτών στην κάλυψη ((COM (96) 560. )). Για τα περισσότερα κράτη μέλη, οι διαφορές στα ποσοστά πληθωρισμού που μετρώνται ως δωδεκάμηνη μεταβολή, είτε σε ετήσια είτε σε μηνιαία βάση, είναι μικρές, κυμαινόμενες 0,0 έως ±0,2, εκατοστιαίες μονάδες. Για ορισμένα κράτη μέλη,(Ιρλανδία, Κάτω Χώρες, Φινλανδία, Σουηδία και Ηνωμένο Βασίλειο) οι διαφορές είναι μεγαλύτερες, κυρίως λόγω του κόστους στέγασης, ιδίως όπου χρησιμοποιούνται στους εθνικούς ΔΤΚ οι πληρωμές επιτοκίων.

Αν και δεν είναι αυστηρά συγκρίσιμοι οι ΠΔΤΚ, παρέχουν για την ώρα, την πιο συγκρίσιμη βάση, για την εκτίμηση της σύγκλισης του πληθωρισμού μεταξύ κρατών μελών. Η Επιτροπή, εντούτοις, θα εκτιμήσει τη σύγκλιση του πληθωρισμού κατά τη διάρκεια της περιόδου πριν από την έναρξη της φάσης 3, της Οικονομικής και Νομισματικής Ένωσης, όπως απαιτείται από τη Συνθήκη, στη βάση συγκρίσιμων εναρμονισμένων δεικτών τιμών κατανάλωσης (ΕνΔΤΚ). Αυτοί, θα αρχίσουν με τη Φάση ΙΙ της εναρμόνισης των ΔΤΚ, το Φεβρουάριο του 1997 και θα βασίζονται σε κατάλληλα μελετημένους ορισμούς, έννοιες και μεθόδους.
ΓΡΑΠΤΗ ΕΡΩΤΗΣΗ E-2340/96 υποβολή: Hiltrud Breyer (V) προς την Επιτροπή (27 Αυγούστου 1996)

Θέμα: Η BSE και η παραγωγή ζελατίνης στην ΕΕ

1. Υφίστανται κοινοτικά πρότυπα για την παραγωγή ζελατίνης και την απόκτηση ή την επεξεργασία βοείου λίπους στην ΕΕ;

2. Ποιές είναι οι συνθήκες παραγωγής στα μεμονωμένα κράτη μέλη;

Aπάντηση του κ. Fischler εξ ονόματος της Επιτροπής (14 Νοεμβρίου 1996)

1. Η Επιτροπή καθορίζει τώρα τα πρότυπα για την παραγωγή ζελατίνης. Η Επιτροπή συμβουλεύθηκε την επιστημονική κτηνιατρική επιτροπή, η οποία διατύπωσε τη γνώμη της στις 19 Ιουλίου 1995. Συναντήθηκαν δύο ομάδες εργασίας για την κτηνιατρική νομοθεσία, στις οποίες συμμετείχαν και εμπειρογνώμονες από τα κράτη μέλη. Η επιστημονική κτηνιατρική επιτροπή εξετάζει τις πληροφορίες για την παραγωγή ζελατίνης σε σχέση με την αδρανοποίηση της σπογγώδους εγκεφαλοπάθειας των βοοειδών (ΣΕΒ). Όταν ληφθεί η έκθεση, θα υποβληθούν οι τελικές προτάσεις για τη νομοθεσία.

Τα πρότυπα για την αφαίρεση λίπους και τη μεταποίηση για την κατανάλωση από τον άνθρωπο θεσπίζονται στην οδηγία 77/99/ΕΟΚ του Συμβουλίου περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας ((ΕΕ αριθ. L 26 της 31.01.1977 )) (εγκεκριμένα στο Παράρτημα Γ Κεφάλαιο ΙΙ). Ειδικά πρότυπα για την παραγωγή αυτών των προϊόντων στο Ηνωμένο Βασίλειο έχουν θεσπιστεί στην απόφαση 96/239/ΕΚ της Επιτροπής σχετικά με ορισμένα επείγοντα μέτρα προστασίας από τη σπογγώδη εγκεφαλοπάθεια των βοοειδών ((ΕΕ αριθ. L 78 της 28.03.1996 )), όπως τροποποιήθηκε από την απόφαση 96/362/ΕΚ ((ΕΕ αριθ. L 139 της 12.06.1996 )). Τα μέτρα αυτά έχουν καταρτιστεί για πρόσθετη ασφάλεια, με βάση την κατάσταση της ΣΕΒ, στο Ηνωμένο Βασίλειο.

2. Η Επιτροπή δεν διαθέτει λεπτομέρειες σχετικά με εθνικά νομικά πρότυπα παραγωγής στα κράτη μέλη.
ΓΡΑΠΤΗ ΕΡΩΤΗΣΗ E-2448/96 υποβολή: Luigi Moretti (ELDR) προς το (25 Σεπτεμβρίου 1996)

Θέμα: Νομική προσωπικότητα των περιφερειών σε ευρωπαϊκό επίπεδο

Λαμβάνοντας υπόψη ότι ήδη, σύμφωνα με το ιταλικό Σύνταγμα, ορισμένες περιφέρειες της Ιταλίας διαθέτουν, κατ' αναλογία με τα γερμανικά Lβnder, αποκλειστικές ή τουλάχιστον συναφείς αρμοδιότητες με αυτές του ιταλικού κράτους 7

λαμβάνοντας υπόψη ότι η εφαρμογή πολλών κοινοτικών διατάξεων είναι καθήκον των περιφερειών 7

λαμβάνοντας υπόψη ότι ήδη με βάση τη σημερινή εξέλιξη του κοινοτικού δικαίου, οι περιφέρειες μπορούν να έχουν άμεση επαφή με τις υπηρεσίες της Επιτροπής για την υλοποίηση περιφερειακών προγραμμάτων ευρωπαϊκού συμφέροντος 7

ερωτώ κατά πόσον μπορεί να υπάρξει νομική πρόβλεψη στο πλαίσιο της αναθεώρησης των Συνθηκών ώστε:

- να ληφθεί υπόψη η νομική προσωπικότητα των περιφερειών, και συγκεκριμένα της Παδανίας, σε ευρωπαϊκό επίπεδο 7

- να αναγνωριστεί το δικαίωμά της να είναι διάδικος 7

- να αναγνωριστεί το δικαίωμά της να συμμετέχει στις διαβουλεύσεις του Συμβουλίου για τα θέματα που την αφορούν άμεσα.

Κοινή απάντηση στις γραπτές ερωτήσεις Ε-2448/96 και Ε-2450/96 (17 Ιανουαρίου 1997)

Οιαδήποτε τροποποίηση της Συνθήκης δεν μπορεί να προκύψει παρά από μία Διακυβερνητική Διάσκεψη η οποία, όπως υποδηλώνει ο όρος, είναι μια διάσκεψη των κυβερνήσεων των κρατών μελών.

Το Συμβούλιο υπό την ιδιότητά του αυτή δεν είναι αρμόδιο να απαντήσει στις ερωτήσεις των αξιότιμων βουλευτών.
ΓΡΑΠΤΗ ΕΡΩΤΗΣΗ E-3483/96 υποβολή: Sιrgio Ribeiro (GUE/NGL) προς την Επιτροπή (9 Δεκεμβρίου 1996)

Θέμα: Η ανάγκη (;) πραγματοποίησης περαιτέρω μελετών σχετικά με το σχέδιο Αλκέβα

Κατά τη συνεδρίαση της Επιτροπής Περιβάλλοντος του Κοινοβουλίου στις 19.11.1996, σε συζήτηση σχετικά με προφορική ερώτηση που αφορούσε τους ποταμούς στην Ισπανία και την Πορτογαλία, ο εκπρόσωπος της Επιτροπής ανέφερε ότι οι μελέτες που πραγματοποιήθηκαν για το σχέδιο Αλκέβα ήσαν μη ικανοποιητικές ή ακατάλληλες καθώς και ότι άλλες μελέτες βρίσκονται στο στάδιο της εκπόνησης.

Με την ευκαιρία εκείνη θα είχα προβεί σε ένα σχολιασμό και υπέβαλα μια ερώτηση την οποία τώρα επιθυμώ να υποβάλω εκ νέου με τη μορφή της γραπτής ερώτησης. Το φράγμα του Αλκέβα είναι το σχέδιο που έχει μελετηθεί περισσότερο από κάθε άλλο και, για το λόγο αυτό, ερωτώ την Επιτροπή: εν όψει της παρατηρούμενης πληθυσμιακής απερήμωσης, δεν συμφωνεί άραγε η Επιτροπή πως θα έπρεπε να δεχθεί πως το σχέδιο έχει ήδη μελετηθεί επαρκώς και ότι η απόφαση για την έναρξη της υλοποίησης του σχεδίου - η οποία έχει ληφθεί και κατόπιν αναβληθεί τόσες φορές - θα πρέπει επιτέλους να επικυρωθεί, και ότι όλες οι μελέτες που ολοκληρώθηκαν κατά το παρελθόν καθώς και όλες εκείνες που πρόκειται να πραγματοποιηθούν στο μέλλον, έρχονται αντιμέτωπες με την περιβαλλοντική πραγματικότητα και τις άλλες συνέπειες της μη κατασκευής του φράγματος του Αλκέβα στην περιοχή του Αλεντέζο η οποία έχει σταδιακά αναδειχθεί ως μια από τις πτωχότερες, αν όχι η πτωχότερη περιοχή της Ευρωπαϊκής Ένωσης;

Απάντηση του της κας Wulf-Mathies εξ ονόματος της Επιτροπής (30 Ιανουαρίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην προφορική ερώτηση Η-0930/96 του κ. Barros Moura κατά την ώρα των ερωτήσεων της συνόδου της 1996 ((Συζητήσεις του Κοινοβουλίου (Δεκεμβρίου 1996). )) του Κοινοβουλίου.
ΓΡΑΠΤΗ ΕΡΩΤΗΣΗ P-3051/96 υποβολή: David Bowe (PSE) προς την Επιτροπή (6 Νοεμβρίου 1996)

Θέμα: Η χρησιμοποίηση ιλύος υπονόμων στη γεωργία ή άλλες συναφείς δραστηριότητες

Ποιά μέτρα προτείνονται από την Επιτροπή για την παρακολούθηση και ρύθμιση του επιπέδου περιεκτικότητας σε Cryptosporidium oocysts και Giardia cysts της ιλύος υπονόμων που προορίζεται για χρησιμοποίηση στη γεωργία ή άλλες συναφείς δραστηριότητες;

Απάντηση της κας Bjerregaard εξ ονόματος της Επιτροπής (18 Δεκεμβρίου 1996)

Η οδηγία 86/278/ΕΟΚ σχετικά με την προστασία του περιβάλλοντος και ιδίως του εδάφους κατά τη χρησιμοποίηση της ιλύος καθαρισμού λυμάτων στη γεωργία ((ΕΕ αριθ. L 181 της 4.7.1986 )) δεν εφαρμόζεται παρά μόνο στη χρήση λυματολάσπης στη γεωργία. Ως εκ τούτου, δεν καλύπτει άλλες χρήσεις όπως στη δασοκομία ή στην αισθητική αποκατάσταση τοπίων. Η εν λόγω οδηγία επιτρέπει μόνο την χρήση ιλύος που έχει προηγουμένως υποστεί επεξεργασία και σταθεροποίηση, διεργασίες που συνήθως χρησιμοποιούνται εν θερμώ. Εν γένει, τα ωοκύτταρα κρυπτοσποριδίου και οι κύστεις της giardia, εντερικά παράσιτα, δεν ανθίστανται στις εν λόγω διεργασίες.

Δεδομένου εξάλλου ότι τα ωοκύτταρα κρυπτοσποριδίου είναι ευρέως διαδεδομένα στο περιβάλλον, λόγω της διασποράς τους ιδίως από τα νεαρά ζώα, και ότι ο ρόλος των χρησιμοποιούμενων ιλύων στην επιδημιολογία πόρρω απέχει από του να έχει αποδειχθεί, η Επιτροπή εκτιμά ότι δεν συντρέχει επί του παρόντος λόγος για τη λήψη ειδικών μέτρων παρακολούθησης των ιλύων, δεδομένου μάλιστα ότι οι γνωστές μέθοδοι ανίχνευσης δεν διακρίνονται για την αξιοπιστία τους.
ΓΡΑΠΤΗ ΕΡΩΤΗΣΗ E-3103/96 υποβολή: Joaquνn Sisσ Cruellas (PPE) προς την Επιτροπή (18 Νοεμβρίου 1996)

Θέμα: Κανόνες για τη ρύθμιση της διαφήμισης που απευθύνεται στα παιδιά

Μια πρόσφατη μελέτη σχετικά με τα παιδιά (ηλικίας 6-12 ετών) και τη διαφήμιση, που πραγματοποιήθηκε στα δεκαπέντε κράτη μέλη από το Ευρωπαϊκό Γραφείο Καταναλωτών (BEUC) και την ολλανδική ένωση καταναλωτών Consumentenbond (CB), κατέληξε στο συμπέρασμα ότι οι εμπορικές τεχνικές οι απευθυνόμενες στα παιδιά προσλαμβάνουν μια άνευ προηγουμένου κλίμακα διαφοροποίησης, η οποία καθιστά όλο και πιο δυσχερή την επισημασή τους. Η μελέτη αυτή αναφέρει ότι τα παιδιά καθίστανται αντικείμενο τεράστιων εμπορικών πιέσεων, οι οποίες γίνονται επαχθέστερες λόγω του ότι τα παιδιά είναι ιδιαίτερα εύτρωτα και αποτελούν προνομιακό στόχο των διαφημιστών, οι οποίοι τα αντιμετωπίζουν ως «πρωτογενή αγορά», διότι δαπανούν χρήματα για την ικανοποίηση των αναγκών τους, ως «καθοριστική αγορά», διότι ασκούν επίδραση στις αγορές των γονιών τους και, τέλος, ως «μελλοντική αγορά», δηλαδή ως μελλοντικούς καταναλωτές.

Ενόψει μιας τέτοιας κατάσταση το BEUC και η CB θεωρούν αναγκαία την καθιέρωση κανόνων που να εγγυώνται την προστασία των ανηλίκων και ζητούν από την Επιτροπή να θεσπίσει ένα αυστηρότερο και καλύτερα προσαρμοσμένο νομοθετικό πλαίσιο για τις νέες τεχνικές του μάρκετινγκ.

Προτίθεται, συνεπώς, η Επιτροπή να προχωρήσει στην ανάληψη πρωτοβουλιών για τη θέσπιση κανόνων προς ρύθμιση της διαφήμισης που απευθύνεται στα παιδιά, όπως ζητούν το BEUC και η CB, λαμβάνοντας υπόψη την προαναφερθείσα προβληματική;

Απάντηση της κυρίας Bonino εξ ονόματος της Επιτροπής (8 Ιανουαρίου 1997)

Η Επιτροπή είναι σε θέση να επιβεβαιώσει ότι έχει συγχρηματοδοτήσει μια μελέτη που αποσκοπούσε στην ανάλυση των χαρακτηριστικών και του αντικτύπου των συνεχώς αυξανόμενων πιέσεων εκ μέρους της διαφήμισης, τις οποίες υφίστανται τα παιδιά και οι έφηβοι, προκειμένου να εξευρεθούν οι δυνατές λύσεις. Η μελέτη εκπονήθηκε από κοινού από το Ευρωπαϊκό Γραφείο Καταναλωτών (BEUC) και την ολλανδική ένωση καταναλωτών Consumentenbond (CB). Πιο πρόσφατα, η διεθνής οργάνωση καταναλωτών Consumers' International δημοσίευσε μια άλλη έκθεση με τίτλο «A spoonful of sugar», σχετικά με την τηλεοπτική διαφήμιση προϊόντων διατροφής τόσο στην Ευρώπη όσο και σε άλλες ηπείρους.

Είναι προφανές το ενδιαφέρον της Επιτροπής όσον αφορά τους μηχανισμούς πειθούς που χρησιμοποιεί η διαφήμιση και τις τρεις πτυχές της απήχησής της σε έναν πληθυσμό όπως των παιδιών και των εφήβων. Η Επιτροπή διαθέτει πλήθος δυνατοτήτων προκειμένου να δράσει στον τομέα αυτό, οι οποίες δεν περιορίζονται στη νομοθετική δράση. Οι εκθέσεις επισημαίνουν και άλλες δυνατές προσεγγίσεις, όπως η κατάρτιση κωδίκων δεοντολογίας για τον κλάδο της διαφήμισης, η σε βάθος μελέτη της πραγματικής έννοιας του «παιδιού», ο αποτελεσματικότερος έλεγχος των δραστηριοτήτων των μέσων μαζικής ενημέρωσης, χωρίς να παραμελείται ο θεμελιώδης ρόλος της παιδείας. Ωστόσο, η Επιτροπή θα συνεχίσει να εξετάζει την ανάγκη για ενδεχόμενη λήψη νομοθετικών μέτρων στον τομέα αυτό καθώς και την έκτασή τους.
ΓΡΑΠΤΗ ΕΡΩΤΗΣΗ E-2892/96 υποβολή: David Bowe (PSE) προς την Επιτροπή (31 Οκτωβρίου 1996)

Θέμα: Έλεγχος των ορμονών στο κρέας

Είναι η Επιτροπή ικανοποιημένη από το γεγονός ότι το πρόγραμμα για την δειγματοληπτική ανίχνευση καταλοίπων, που ανέλαβαν να εφαρμόσουν τρίτες χώρες εξουσιοδοτημένες, μεταξύ άλλων, να εξαγάγουν νωπό κρέας προς την Ένωση, παρέχει επαρκείς διασφαλίσεις για την προστασία της υγείας των ευρωπαίων καταναλωτών;

Απάντηση του κ. Fischler εξ ονόματος της Επιτροπής (10 Δεκεμβρίου 1996)

Η εξακρίβωση της εγγύησης, την οποία μπορούν να παράσχουν τα κράτη μέλη όσον αφορά τον έλεγχο των καταλοίπων στα νωπά κρέατα που εξάγονται προς την Κοινότητα, στηρίζεται στα εξής τρία σημεία.

Ένα σχέδιο ελέγχου, μέσω εργαστηριακών αναλύσεων, υποβάλλεται για κάθε τρίτη χώρα από το 1989 και υπόκειται σε αξιολόγηση εκ μέρους των κρατών μελών. Το εν λόγω σχέδιο συγκρίνεται με τα αποτελέσματα των αναλύσεων του αντίστοιχου έτους, και εφόσον παρίσταται λόγος, ζητούνται προσαρμογές.

Αποστολές επιτόπου επιθεώρησης καταστούν δυνατή την επαλήθευση της εφαρμογής του σχεδίου, και των μέτρων που τίθενται σε εφαρμογή από τις εθνικές αρχές σε περίπτωση θετικών αποτελεσμάτων. Η Επιτροπή έχει τη δυνατότητα να λαμβάνει, και έχει, εξάλλου, ήδη λάβει αποφάσεις κατά των τρίτων χωρών, όπου έχουν διαπιστωθεί ορισμένες ελλείψεις.

Τέλος, τα κράτη μέλη ελέγχουν την ποιότητα των κρεάτων κατά την εισαγωγή, και πραγματοποιούν εργαστηριακές αναλύσεις στο πλαίσιο των φυσικών ελέγχων, που διεξάγονται από τα συνοριακά κέντρα επιθεώρησης. Εδώ και περισσότερα έτη, τα κράτη μέλη δεν ανέφεραν στην Επιτροπή θετικές περιπτώσεις στις οποίες διαπιστώθηκαν, βάσει ελέγχων, ανωμαλίες.
ΓΡΑΠΤΗ ΕΡΩΤΗΣΗ E-2955/96 υποβολή: Jesϊs Cabezσn Alonso (PSE) και Juan Colino Salamanca (PSE) προς την Επιτροπή (8 Νοεμβρίου 1996)

Θέμα: Μεταρρύθμιση της ΚΟΑ ελαιολάδου

Εφόσον υπάρχει αρκετά ευρεία συναίνεση γύρω από το γεγονός ότι η ΚΟΑ ελαιολάδου έχει λειτουργήσει ικανοποιητικά, ποιοι λόγοι ώθησαν την Επιτροπή να εξετάσει τη μεταρρύθμιση της ΚΟΑ αυτής, αντί να επιδιώξει μόνο τη διόρθωση των λαθών που ενδεχομένως εντοπίζει στη λειτουργία της;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2953/96, E-2954/96, E-2955/96, E-2956/96, E-2957/96, E-2958/96, E-2959/96, E-2960/96, E-2961/96, E-2962/96 και E-2964/96 (26 Νοεμβρίου 1996)

Η Επιτροπή πρόκειται να αρχίσει, λίαν προσεχώς, να συζητά για τις διάφορες εναλλακτικές λύσεις που παρουσιάζονται ενόψει της μεταρρύθμισης της κοινής οργάνωσης αγοράς (ΚΟΑ) του ελαιόλαδου. Εν συνεχεία, το σχετικό έγγραφο θα διαβιβαστεί ταχύτατα στο Κοινοβούλιο και στο Συμβούλιο για να συζητηθεί πριν από την τελική διαμόρφωση συγκεκριμένων προτάσεων.

Η Επιτροπή θα λάβει οπωσδήποτε υπόψη της τις παρατηρήσεις του Αξιοτίμου Μέλους του Κοινοβουλίου, καθώς επίσης και τις πτυχές που αφορούν την απασχόληση, την ενίσχυση παρέμβασης στην πραγματική παραγωγή, την ενίσχυση ανά ελαιόδεντρο, την ενίσχυση στην κατανάλωση, την ποιότητα, τις περιβαλλοντικές επιπτώσεις καθώς επίσης και τα ειδικά προβλήματα της Ισπανίας και ορισμένων από τις ελαιοπαραγωγικές της περιφέρειες.

Δεν θα ήταν σκόπιμο να υπεισέλθουμε επί του παρόντος στις λεπτομέρειες των διαφόρων εναλλακτικών λύσεων ενόψει της μεταρρύθμισης, παρά μόνο για να επαναλάβουμε ότι η νέα κοινή οργάνωση αγοράς θα πρέπει να χαρακτηρίζεται από διαφάνεια και απλότητα, να μπορεί εύκολα να ελέγχεται και, τέλος, να απευθύνεται αποτελεσματικά στους παραγωγούς.

Η Επιτροπή αποδίδει μεγάλη σημασία στην ποιότητα και πιστεύει ότι, όποια και να είναι η λύση που θα επιλεχθεί, ο ρόλος των κρατών μελών και των περιφερειών τους θα είναι σημαντικός.
ΓΡΑΠΤΗ ΕΡΩΤΗΣΗ P-3516/96 υποβολή: Josι Apolinαrio (PSE) προς την Επιτροπή (4 Δεκεμβρίου 1996)

Θέμα: Προγράμματα στην Ισπανία χρηματοδοτούμενα από Κοινοτικά Ταμεία

Ζητώ από την Επιτροπή να μου αποστείλει συγκεκριμένες και λεπτομερείς πληροφορίες σχετικά με τα χρηματοδοτούμενα από τα κοινοτικά ταμεία (ιδιαιτέρως δε από το ΕΤΠΑ και το Ταμείο Συνοχής) προγράμματα στην Ισπανία, συγκεκριμένα δε για προγράμματα στους ποταμούς Δούρο, Τάγο και Γουαδιάνα, ή σε παραπόταμους αυτών, των διεθνών ποταμών, από τον Ιανουάριο του 1995. Θα επιθυμούσα οι πληροφορίες να περιλαμβάνουν το συνολικό ποσό, το ποσοστό ή το ύψος της κοινοτικής συμμετοχής, καθώς και την ημερομηνία εγκρίσεώς τους από τις υπηρεσίες της Επιτροπής.

Θα ηδύνατο επίσης η Επιτροπή να μου δώσει αντίστοιχες πληροφορίες σχετικά με τα προγράμματα που εκκρεμούν ή που εξετάζονται (συνολικά ποσά, σύνολο της κοινοτικής συμμετοχής, τοποθεσία).

Απάντηση της κας Wulf-Mathies εξ ονόματος της Επιτροπής (13 Ιανουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-3107/96 υποβολή: Joaquνn Sisσ Cruellas (PPE) προς την Επιτροπή (18 Νοεμβρίου 1996)

Θέμα: Γαλλο-γερμανικό έγγραφο σχετικά με τις «ενισχυμένες συνεργασίες»

Στις 22 Οκτωβρίου 1996 ο γάλλος Υπουργός Ευρωπαϊκών Υποθέσεων κ. Barniet και ο γερμανός ομόλογός του κ. Hoyer παρουσίασαν στην ομάδα Dorr και στον Τύπο το γαλλο-γερμανικό έγγραφο σχετικά με τις «ενισχυμένες συνεργασίες». Όπως ήδη γνωρίζει η Επιτροπή, οι γαλλο-γερμανικές προτάσεις τείνουν υπέρ ενός ορισμού των εν λόγω μορφών συνεργασίας, εντός του κοινοτικού πλαισίου, χωρίς να τίθεται εν αμφιβόλω η συνοχή ή το κοινοτικό κεκτημένο.

Θα μπορούσε η Επιτροπή να αναφέρει ποιά είναι η γνώμη της για το εν λόγω έγγραφο;

Απάντηση του κ. Santer εξ ονόματος της Επιτροπής (16 Δεκεμβρίου 1996)

Το γαλλο-γερμανικό έγγραφο παρουσιάστηκε ως μία συμβολή στις συζητήσεις της διακυβερνητικής διάσκεψης.

Με τα χαρακτηριστικά αυτά, το εν λόγω έγγραφο έτυχε θετικής υποδοχής στο μέτρο που, αφενός, οδηγεί τη συζήτηση προς μια κατεύθυνση που ανταποκρίνεται στη διπλή πρόκληση της διεύρυνσης και της εμβάθυνσης διαφυλάσσοντας, παράλληλα, το κοινοτικό κεκτημένο και το θεσμικό πλαίσιο και, αφετέρου, φαίνεται να αποκλείει κάθε ιδέα μιας «Ευρώπης α λα καρτ» και ανταγωνιστικών κύκλων. Στο έγγραφο επιβεβαιώνεται σαφώς η θέληση για διασφάλιση των συμφερόντων όλων των κρατών μελών.

Πάντως, η έλλειψη επαρκών διευκρινίσεων για τους τομείς που μπορούν να αποτελέσουν το αντικείμενο ενισχυμένης συνεργασίας και, ιδίως, για τους ακριβείς όρους της διαδικασίας εκκίνησης και λειτουργίας μιας τέτοιου είδους συνεργασίας, αποδεικνύει ότι το γαλλο-γερμανικό έγγραφο αποτελεί ένα στάδιο, αλλά ένα χρήσιμο στάδιο, στον προβληματισμό που πρέπει να διεξαχθεί.